alexandrainst/scandi-wiki huggingface dataset:
Gulaugepingvin

Gulaugepingvin (Megadyptes antipodes) er ein pingvin som er endemisk til New Zealand. Han er einaste arten i slekta Megadyptes, molekylær forsking har vist at han er nærmast nærskyld til pingvinar frå slekta Eudyptes. Som dei fleste andre pingvinar, har han ein diett hovudsakleg av fisk.

Arten hekkar på aust og sørkysten av Sørøya på New Zealand, og dessutan på Stewart, Auckland og Campbell-øyane sør for Sørøya.

Skildring 
Dette er ein mellomstor pingvin, 62–79 cm i høgd. Vekta variere gjennom året og er størst rett før myting, 5,5 til 8 kg, og går ned til 3–6 kg rett etter myting. Hannar er større enn hoer. Hos vaksne er framhovud og sider av hovudet bleikgult, fjørskafta er mørkare inn mot huda. Iris er lys gul. Det er eit band av klår gul farge frå auga og bakover rundt til baksida av hovudet. Ungfuglar har eit gråare hovud utan band og auga deira har grå iris.

Fisk gjer ut for det meste av innhaldet i dietten til gulaugepingvinar. Storleiken på fisken er liten til mellomstor, opp til 32 cm i lengd. I tillegg kan dei ta noko blekksprut og kril. Dei fangar fisken under dukking og kan dukke ned til 160 meters djupne.

Gulaugepingvinar er monogame og dannar langsiktige partnarskap, første hekkinga skjer ved 2-4 års alderen, hannar er eldst ved første hekking. Dei hekkar vanlegvis i skog eller kratt, eller nede ved sjøkanten, vendt mot sjøen. Egglegging skjer typisk i oktober månad. Kullet består av eit eller meir vanleg to blågrøne egg som blir ruga i 39-51 dagar til klekking. Begge foreldra rugar på skift, kvart skift på ca. 2 dagar. Dei første 25 dagane etter klekking treng ungane varme frå ein forelder og dei er uavhengige av foreldra først etter 97-118 dagar. Einskilde individ av gulaugepingvin kan nå ein alder på over 20 år.

Denne pingvinarten har ein estimert populasjon på totalt ca. 7000 individ, og er minkande. Han er klassifisert som sterkt truga.

Kjelder 

 Denne artikkelen byggjer delvis på «Yellow-eyed Penguin» frå , den 10. juli 2012
Barrie Heather og Hugh Robertson, The Field Guide to the Birds of New Zealand (revised edition), Viking, 2005
BirdLife International (2012) Species factsheet: Megadyptes antipodes . Henta frå http://www.birdlife.org den 10. juli 2012

 Referansar 

 Bakgrunnsstoff 
 Videoar, bilete og lydopptak av gulaugepingvinar hos Internet Bird Collection 
 Hartl, E. 2001. Megadyptes antipodes'' (On-line), Animal Diversity Web.

Pingvinar
Fuglar endemiske til New Zealand
Tinguiririca

Tinguiririca er ein 4 280 meter over havet høg aktiv stratovulkan i O'Higgins-regionen i det sentrale Chile, nær grensa mot Argentina. Konstant fumarole-aktivitet føregår i vulkankrateret og heite kjelder og fumaroler kan også sjåast på vestskråninga av vulkanen. Siste utbrotet i vulkanen fann stad i 1917.

Det var på ein lågare fjelltopp få kilometer nord for Tinguiririca at Flight 571 av Uruguay sitt flyvåpen krasjlanda i oktober 1972, og der dei overlevande var sakna i 72 døgn før dei fekk kontakt med utomverda.

Kjelder
Denne artikkelen bygger på «Tinguiririca Volcano» frå ,  den 10. juli 2012.  
 

Fjell i Chile
Stratovulkanar i Chile
International Trucks

International Trucks er ein lastebil- og bussprodusent i USA som er eigd av Navistar International Corporation. Føretaket var ein del av International Harvester, men då International Harvester gjekk konkurs i 1985 vart lastebilavdelinga skild ut som eit eige føretak og i 1986 vart namnet endra til Navistar International Corporation. Navistar tok over tredjedel av skulebussprodusenten AmTran i 1991 og resten i 1995. I 2002 vart namnet på AmTran endre til Integrated Coach.

Bakgrunnsstoff 

Lastebilprodusentar
USA-amerikanske bilprodusentar
Navistar International Corporation

Navistar International Corporation er eit føretak i USA som eig lastebilprodusenten International trucks‎ og bussprodusenten Integrated Coach.

Lastebilprodusentar
USA-amerikanske bilprodusentar
UralAZ

Uraljskij Avtomobiljnij Zavod (UralAZ), ru: Ура́льский автомоби́льный заво́д (УралАЗ) er eit russisk føretak som produserer Lastebilar. Føretaket, som vart stifta i 1941, er no ein del av GAZ. UralAZ er spesielt kjendt for å produsera kraftige terrengåande lastebilar med allhjulsdrift.  

Lastebilprodusentar
Russiske føretak
Setesdalsmuseet

Setesdalsmuseet er eit museum i Valle kommune i Agder fylke. Det omfattar historiske stader i heile Setesdal. Til saman er det 17 anlegg og 67 antikvariske bygningar som høyrer til museet, så vel som to nyare bygg som innheld administrasjon og utstillingslokale. Hovudkontoret og administrasjon ligg på Rysstad i Valle kommune. Det vart skipa i 1938.

Den første delen av museet som opna er Nordigard Rygnestad på Rygnestad. Museet består mellom anna av Rygnestadtunet med det kjende Rygnestadloftet og bygningar med særs allsidige funksjonar, ført opp frå 1300-talet og heilt opp til vår tid. På sin opphavlege plass ligg også den gamle lensmannsgarden Tveitetunet. Formidling av folkedrakter er eit av spesialområda til museet, saman med formidling av byggeskikkar. Museet tek også for seg samferdslehistorie og geologi.

Setesdalsmuseet var frå 2005 organisert som eit interkommunalt selskap, som er eigd av kommunane Bykle, Valle, Bygland, Evje og Hornnes, Iveland og Aust-Agder fylkeskommune. 
I 2015 vart det ei avdeling av Aust-Agder museum og arkiv.

Avdelingar ved museet er:

 Hovden jernvinnemuseum
 Bykle gamle kyrkje med rosemåleri
 Lisletog
 Huldreheimen
 Rygnestad museum
 Tveitetunet museum
 Setesdalsmuseet Rysstad
 Sylvartun, eit senter for immateriell kulturarv som folkemusikk, folkedans og kveding
 Bygland museum
 Dampbåten Bjoren
 Evje mineralsti formidlar geologien i nedre del av Setesdal. 
 Evje og Hornnes museum Fennefoss
 Evjemoen forsvarsmuseum
 Iveland og Vegusdal bygdemuseum

Galleri

Kjelder

Denne artikkelen bygger på «Setesdalsmuseet» frå ,  den 11. juli 2012.

Bakgrunnsstoff

Setesdal
Museum i Agder
Museum skipa i 1930-åra
Skipingar i 1938
1938 i Noreg
Kultur i Valle
Byggverk i Valle
Borgarsyssel Museum

Borgarsyssel Museum er eit museum i Sarpsborg kommune i Viken fylke, og er fylkesmuseum for Østfold og bymuseum for Sarpsborg.

Museet, som er eit frilandsmuseum, ligg nært Sarpsfossen. På området er ruinar av ein av mellomalderkyrkjene i Sarpsborg, Nikolaskyrkja frå om lag 1115, utgraven ved 900-årsjubileum til byen i 1916. Omkring ruinane blei det skipa ein park. I samband med denne blei museet etablert i 1921. Da blei sorenskrivargarden Snekkenes frå Rakkestad flytta hit. I 1930 og 1939 blei staden utvida. 

Til museet er det flytta hus frå bygdene i Østfold i tillegg til eit gammalt gjestgivari frå Sarpsborg. Ein murt arbeidarbrakke, St. Olavs Vold, blei bygd på området på midten av 1800-talet med opphavleg 20 leilegheiter, av dei er ei bevart. Bygningen, som blei innlemma i museet i 1956, rommar også eit arbeidarmuseum og ei bygningshistorisk utstilling.

I 1951 blei eit administrasjons- og magasinbygg vigd inn med mellom anna ei oldsaksamling og ei eiga bysamling for Sarpsborg. Her finst også Østfold-galleriet med mellom anna ei samling høgsetetavler, i tillegg til Sørnes-uret, eit unikt astronomisk ur.

Borgarsyssel Museum er sentralarkiv for Østfold, og her finst lokalhistorisk materiale i original, kopi eller på mikrofilm. Museet har ein eigen restaureringsverkstad.

Kjelder

Bakgrunnsstoff 
 Borgarsyssel Museum — Østfoldmuseene — Offisiell heimeside

Kultur i Sarpsborg
Byggverk i Sarpsborg
Museum i Viken
Skipingar i 1921
Kulturhistoriske museum i Noreg
Museum skipa i 1920-åra
Verdensarvsenter for bergkunst - Alta Museum

Verdensarvsenter for bergkunst - Alta Museum (VAM), tidlegare Alta museum er eit museum i Alta kommune i Finnmark fylke.

Senteret vart etablert i 1978, og er eit museum for forhistorie og bergkunst i Finnmark og lokalmuseum for Alta. Museet ligg like ved det største av fleire område med helleristningar på lista til UNESCO over verdas kultur- og naturarv. I museumsbygningen er det permanente og mellombelse utstillingar.

Kjelder 

Byggverk i Alta
Museum i Troms og Finnmark
Skipingar i 1978
Kultur i Alta
1978 i Noreg
Reiseliv i Alta
Museum skipa i 1970-åra
Alby gard

Alby gard er den eldste garden på Jeløy i Moss kommune

Garden har røter tilbake til tidleg vikingtid. Hovudbygningen blei gitt sin nåverande form etter ein brann i 1866, og i 1963 kjøpte kommunen garden av den siste private eigaren, skipsreiar Biørn Biørnstad. I dag leiger Galleri F 15 berre hovudbygningen, mens stabburet blir disponert av fylkesmannen som Jeløy Naturhus, og jorda blir forpakta bort.

Jeløy er også eit spesielt område med særeigen natur. Søre Jeløy landskapsvernområde blei til i 1983, og er med på å bevare det historiske preget på landskapet.

Park og anlegg 
Parken på Alby består av ein plen med frukt og akasietre. Parken er konstruert slik at besøkjande skal få kjensla av å vera på ei strandtomt ved at ein voll skjuler åkerar nedanfor som ligg mellom parken og sjøen.

Turområde 
Skogen som ligg ved Alby er eit populært turområde. Det er opparbeidt stigar som gjer området lett tilgjengeleg, også for rørslehemma.

I Albyskogen er Rødsåsen der ein på klare dagar kan sjå skibakken i Holmenkollen.

Kjelder 
 Denne artikkelen bygger på «Alby gård» frå , den 11. juli 2012.

Bakgrunnsstoff 
 Galleri F15
 


Gardar i Viken
Turistmål i Viken
Kulturminne i Moss
Byggverk i Moss
Galleri F 15

Galleri F 15 er eit kunstgalleri på Alby gard på Jeløy i Moss kommune i Østfold fylke. 

Det vart starta av brørne Niels og Lars Brandstrup i 1966 og vart flytta til Alby 1967. Frå 1984 vart det teke over av Moss kommune og Østfold fylkeskommune. Det vart etablert som aksjeselskap i 1993 og fekk statsstøtte som knutepunktinstitusjon frå 1995. Galleri F 15 konsentrerer seg om samtidskunst, og har ei stor internasjonal kontaktflate, særleg mot dei nordiske landa. Galleriet har også vigd stor plass til kunsthandverket. Utstillinga «Tendenser» er frå 1971 arrangert årleg.

Kjelder

Bakgrunnsstoff 
 Fylkesgalleriet Punkt Ø

Kultur i Moss
Byggverk i Moss
Museum i Viken
Kunstmuseum i Noreg
Skipingar i 1966
Kultur i 1966
Turistmål i Viken
Isuzu Motors

Isuzu Motors er eit japansk føretak som produserer lastebilar, bussar, varebilar og småbilar.

Japanske føretak
Lastebilprodusentar
Bussprodusentar
Japanske bilprodusentar
Vicente del Bosque

Vicente del Bosque Gonzales, marki av del Bosque, () er ein spansk fotballtrenar og tidlegare fotballspelar. For tida er han landslagstrenar for det spanske herrelandslaget i fotball, noko han har hatt svært stor suksess med.

Som fotballspelar spelte del Bosque for Real Madrid, Plus Ultra, CD Castellón og Córdoba CF i tillegg til å spela atten kampar for det spanske landslaget.  Han la opp som profesjonell spelar i 1984.

I 1987 tok han over som fotballtrenar i Real Madrid, ei stilling han hadde i fleire periodar fram til 2003. I 2008 tok han over som landslagstrenar etter Luis Aragonés. Aragonés gjekk av etter å ha gjort laget til europameistrar i EM i fotball 2008. Med del Bosque som trenar gjekk det spanske landslaget vidare til å bli verdsmeistrar under VM i fotball 2010 og europameistrar for andre gong på rad under EM i fotball 2012.

Meritar 
Spansk seriemeister: 1975, 1976, 1978, 1980 og 1981 med Real Madrid
Spansk cupmeister: 1974, 1975, 1981 og 1982 med Real Madrid

Kjelder 
Denne artikkelen bygger på «Vicente del Bosque» frå ,  den 11. juli 2012.  
 

Spanske fotballspelarar
Spanske fotballtrenarar
Real Madrid-spelarar
Spelarar i Fotball-EM 1980
Den europeiske sentralbanken

Den europeiske sentralbanken (ESB) er ein institusjon innan Den europeiske unionen (EU) som styrer valutapolitikken i eurosona. Sentralbanken blei grunnlagd i 1998. Han har sete i Frankfurt am Main i Tyskland slik det er bestemt i forfatningstraktaten til EU.

ESB har eit samarbeidsprogram med dei nasjonale sentralbanker i EU, kjent som Det europeiske systemet av sentralbankar (ESSB). Hovudmålsetjinga til dette samarbeidet er å verna prisstabilitet innan unionen. Samtidig skal banken bidra til høg sysselsetting og ein økonomisk vekst som ikkje bidreg til auka inflasjon.

Leiar 
Presidenten for Den europeiske sentralbanken blir vald for ein periode på åtte år, og kan ikkje ta gjenval.

Kjelder

Denne artikkelen bygger på «Den europeiske sentralbank» frå ,  den 11. juli 2012.

Bakgrunnsstoff

 
Europeiske sentralbanken
Europeiske sentralbanken
Europeiske sentralbanken
Europeiske sentralbanken
Europeiske sentralbanken
Europeiske sentralbanken
Sentralbanken
Europeiske sentralbanken
Europeiske sentralbanken
Juanfran Torres

Juan Francisco Torres Belén () er ein spansk fotballspelar. I 2014 spelar han for Atletico Madrid og det spanske herrelandslaget. Han vart cupmeister i Spania med Espanyol i 2005/06-sesongen og seriemeister med Atletico Madrid i 2013/14-sesongen. I 2011/12-sesongen var han med på å vinna Europaligaen med Atletico, og i 2013/14-sesongen var han med på å ta sølv i den europeiske meisterligaen med den same klubben. Han var med i den spanske landslagstroppen som vart europameistrar i 2012, men kom ikkje på banen i nokon av kampane.

Kjelder 

Denne artikkelen bygger på «Juan Francisco Torres» frå ,  den 11. juli 2012.  
 

Spanske fotballspelarar
Real Madrid-spelarar
Espanyol-spelarar
Osasuna-spelarar
Atlético Madrid-spelarar
Spelarar i Fotball-EM 2012
Spelarar i Fotball-VM 2014
Spelarar i Fotball-EM 2016
Radio Studio 54 Network

Radio Studio 54 Network er ein lokalradiostasjon for Locri i Calabria i Italia. Kanalen sender på FM-nettet og tilbyr òg radio på internett.

Historie 
Radiokanalen vart grunnlagd 6. juni 1985 av Pietro Parretta og Francesco Massara, med hjelp av Enzo Gatto, Memmo Minniti og Pietro Musmeci. I starten hadde kanalen namnet Radio DJ Club Studio 54. Han vart starta opp meir eller mindre som ein leik, i tillegg til at ingen tente pengar frå drifta av radiostasjonen. Då Mammì-loven tredde til kraft i Italia, vart det grunnlagt eit selskap ut or denne leiken.

I 1991 var radiostasjonen den fyrste italienske radiostasjonen som brukte Radio Data System. I 1994 gjekk radiostasjonen over til digitale sendingar, sidan kvaliteten til digitale sendingar var betre enn tilsvarande analoge sendingar. Radio Studio 54 Network var den fyrste radiostasjonen i Calabria som gjorde dette.

Sidan 1995 har radiostasjonen kunne senda radiosendingane sine utanfor dei historiske grensene til Reggio Calabria, noko som utvida kundebasen i Calabria og naboregionane. I 1998 endra radiostasjonen namn til Studio 54 Network.

I 2000 byrja radioen bygginga av det mobile studioet Stargate. Dette studioet skulle markera byrjinga på korleis radiostasjonen skulle senda sendingane sine. Dei laga planar om å senda sendingar frå bysentrum, i midten av store folkemengder. Studio 54 LiveTour er ei utandørstilstelling som vart starta opp i 2000. Tilstellinga er eit reisande show som varar ein heil dag, med gjester, musikk, spel, disco og anna underhaldning. Ho vert òg strøymd over internett.

Kjelder

Bakgrunnsstoff 
 www.studio54network.it
 webcast

Italienske radiokanalar
Skipingar i 1985
Blokkhus

Blokkhus er ein bygning av tre, stein eller betong, oppført til vakthus og forsvar.

Tak og veggar er verna mot skyting ved jordkledning. Moderne blokkhus er innretta for infanteribesetning, mitraljøser eller småskyts. Dei er så vel brukt til sjølvstendig forsvar som til støtte for andre forskansingar, til dømes gravforsvar. I eldre tid hadde solid lafta tømmerblokkhus tilstrekkeleg motstandskraft, og dei vart brukt sjølv ved permanente festningar.

Blokkhus er også brukt om huset som ligg omkring skivene i ei blokk, og akselen er festa i veggane til blokkhuset.

Kjelder

Bakgrunnsstoff

Festningsverk
Karljohansvern

Karljohansvern er ein orlogsstasjon og eit skipsverft i Horten kommune i Vestfold og Telemark. Karljohansvern verft var hovudverftet til marinen frå 1850 til 1968, då det heldt fram som eit sivilt verft under namnet Horten Verft A/S fram til det gjekk konkurs i 1987.

Historie
I 1818 vart det bestemt å opprette ein orlogsstasjon i Horten. To år seinare begynte annleggsarbeidarane på eit verft for bygging av orlogsskip. Det fyrste skipet, ein fregatt, vart sjøstt 1828. Verftet het fyrst «Hortens verft», sidan «Marinens Hovedværft» fram til kong Oscar I gav det namnet «Carljohansværn værft» i 1854. Frå 1850 hadde det da teke over som hovudstasjon for marinen etter Fredriksvern i Stavern, ei rolle det hadde heilt fram til 1968. Da tok staten over verftet og døypte det om til Horten Verft A/S. 

Horten verft vart lagt ned i 1987. Tidlegare var Karljohansvern såkalla standkvarter for Austlandet sjøforsvarsdistrikt. Karljohansvern kan framleis fungere som base ved ein eventuell krig eller ei krise. Sjøforsvarsdistrikt Sør vart lagt ned juli 2002. Befalsskulen for kystartilleriet (BSKA) på Oscarsborg vart slått saman med Befalsskulen for marinen (BSMA) og samlokalisert på Karljohansvern frå august 2002 som BSS (Befalsskulen for Sjøforsvaret), Marinemuseet og ei avdeling av Forsvarets forskingsinstitutt. Stortinget vedtok at BSS skulle flyttast til Bergen innan 1. august 2010.

Verftsområdet er gjort om til næringspark. Karljohansvern er nå opna for ålmenta. Berre Vealøs er i eige av forsvaret.

Kjelder
Denne artikkelen bygger på «Karljohansvern» frå ,  den 11. juli 2012.

Bakgrunnsstoff
 Museumsnett om Karljohansvern 
 Søk etter Karljohansvern i Høgskolen i Vestfolds «Borre-minne»
 Om namnet Karljohansvern 
 Karljohansvern på Nasjonale Festningsverk

Skipsverft i Vestfold og Telemark
Kulturminne i Horten
Sjøfart i Vestfold og Telemark
Freda bygg i Vestfold og Telemark
Byggverk i Horten
Mølen

Mølen er eit nes i Larvik kommune i Vestfold og Telemark. Det ligg på austsida av innløpet til Langesundsfjorden og er 300–400 m breidt. På Mølen ligg ei rekkje større og mindre gravrøyser bygd av rullestein frå raet, som Mølen er ein del av. Gravskikken har bakgrunn i kulturforma frå bronsealderen, men ein del av røysene ligg så lågt i høve stranda at dei truleg skriv seg frå tidleg jernalder, noko som synest stadfesta av funn i ei av gravene. Dei fleste røysene er skadde; den største er 7 m høg.

Stranda og farvatnet utanfor er freda på grunn av sitt rike fugleliv med mange sjeldne artar. Mølen er eit viktig overvintringsområde for vassfugl, særleg dykkender. Mølen Ornitologiske Stasjon driv regelmessig overvaking av fuglelivet i området.

Mølen er kvartærgeologisk interessant fordi vestfoldraet her dukkar ned i havet og utvaska morenemassar dannar ei mektig rullesteinsstrand. Heva strandlinjer kan observerast.

Delar av Gea Norvegica Geopark ligg i Mølen.

Kjelder 

Turistmål i Vestfold og Telemark
Geografi i Larvik
Rin Nakai

Rin Nakai () er ein japansk kampsportutøvar. Ho har delteke i organisasjonane Pancrase, Smackgirl og Valkyrie, og starta si Mixed martial arts (MMA)-karriere i 2006.

Bakgrunnsstoff
Offisiell nettstad 
Profil  hos Fightergirls.com
Profil hos Pancrase 
Offisiell blogg 
Offisiell blogg 

Kampsportutøvarar
Japanarar
Harry Potter The Exhibition

Harry Potter: The Exhibition er ei internasjonal omreisande utstilling laga av Global Experience Specialists med hundrevis av ekte rekvisittar, kostyme, gjenstandar og liknande frå Harry Potter-filmane. Utstillinga opna i april 2009 ved Museum of Science and Industry i Chicago i USA.

Kjelder

Denne artikkelen bygger på «Harry Potter The Exhibition» frå ,  den 4. november 2019.

Bakgrunnsstoff

Skipingar i 2009
Harry Potter
Atalanka

Atalanka (russisk Аталанка) er ei bygd ved elva Angara i Ust-Udi rajon i Irkutsk oblast i Sibir i Russland. Forfattaren Valentin Rasputin vart fødd og budde der til han var 17 år.

Kjelder

Irkutsk oblast
Ustj-Udinskij rajon

Ustj-Udinskij rajon (russisk Усть-Удинский район) er ein rajon (kommune) ved elva Angara i Irkutsk oblast i Sibir i Russland. Ustj-Udi ligg på høgre elvebreidd av Angara, om lag midt i Irkutsk oblast. Klimaet er kontinentalt, men ein gjennomsnittstemperatur på -3°C. Dei viktigaste næringsvegane er skogbruk og jordbruk. På grunn av dårlege vegar er det ikkje så mykje anna industri i området. Den næraste jarnbanestasjon ligg 100 km unna og til Irkusk er det 330 km etter vegen og 272 km med båt på Angara.

Irkutsk oblast
Valentin Rasputin

Valentin Grigorjevitsj Rasputin  () var ein russisk forfattar og miljøvernaktivist. Rasputin budde i Atalanka til han var 17 år og budde sidan i Irkutsk. 

Frå 1954 til 1958 studerte Rsputin ved Det historisk-filologiske fakultetet ved Universitetet i Irkutsk. Etter studiane arbeidde han som journalist from til 1966, då han vart forfattar på heiltid. Han skreiv mange romanar. Han var sterkt kritisk til den snøgge industrialiseringa av Sibir og til forureininga av naturen dette fører med seg. Han var òg sterkt oppteken av å ta vare på kulturarven og å halda på tradisjonane.

Russiske forfattarar
Folk frå Irkutsk oblast
Russiske miljøvernarar
Timebomb av Kylie Minogue

«Timebomb» er ein song av den australske songaren Kylie Minogue, skrive av Karen Poole, Matt Schwartz og Paul Harris, utgjeve som ein del av K25 feiringa, til minne om 25 år av karrieren hennar i musikkbransjen. Songen vart utgjeve den 25. mai 2012 av Parlophone, tre dagar før den 44. fødselsdag til Minogue.

Informasjon 
I slutten av 2011 uttalte Minogue at ho ville bli feire K25, årsdagen for Minogue å ha tilbrakt 25 år i musikk. I mars 2012 annonserte ho byrja turneen hennar, Anti Tour, ein serie av konsertar med B-sider. I byrjinga av 2012 annonserte Minogue ho ville gje ut eit samlealbum som ho ville spele inn akustisk til årsdagen. Etter dette kunngjorde Minogue utgjevinga av hennar samlealbum The Best of Kylie Minogue. I mai 2012 kunngjorde Herald Sun at Minogue ville gje ut ein singel med tittelen «Timebomb».

Komposisjon 
«Timebomb» er ein dansepopsong, som òg inkluderer element av synthpop, house og nu-disco. Songen har òg likskapar med songen hennar «Cherry Bomb» frå 2007. Songen vart skriven av Karen Poole, Matt Schwartz og Paul Harris.

Listeplasseringar 
I Storbritannia nådde songen nummer 31 på UK Singles Chart etter to dagar med sal og selde over 10.000 eksemplar. Songen har opphalde seg på den posisjonen i to veker. I Europa nådde songen nummer førtifire i Nederland og nummer tjueseks i Irland. «Timebomb» nådde nummer elleve i Finland og nummer 61 i Austerrike. I Belgia nådde songen nummer 43 i Flandern og nummer 49 i Vallonia. I Australia nådde songen nummer tolv på hitlistene. Men songen nådde førsteplass på den australske danseliste. I New Zealand nådde songen nummer trettitre på hitlistene.

Sporliste 
Digital download
«Timebomb» – 2:57
«Timebomb» (Music Video) – 3:36

CD single
 «Timebomb» – 2:57
 «Timebomb» (Extended Version) – 4:30
 «Timebomb» (Music Video) – 3:36

Digital remix EP
 «Timebomb» (Extended Version) – 4:30
 «Timebomb» (Peter Rauhofer Remix) – 8:00
 «Timebomb» (DADA Remix) – 6:30
 «Timebomb» (Steve Redant & Phil Romano Remix) – 7:04
 «Timebomb» (Style of Eye Remix) – 6:31
 «Timebomb» (Italia3 Remix) – 6:00

Topplisteplasseringar

Kjelder 
 Denne artikkelen bygger på «Timebomb (Kylie Minogue-sang)» frå , den 9 juni 2012.

Bakgrunnsstoff 
Den offisielle nettsida til Minogue

Kylie Minogue-songar
Singlar frå 2012
Álvaro Negredo

Álvaro Negredo Sanchez () er ein spansk fotballspelar. Han har spelt for Sevilla FC sidan 2009. Frå same året har han spelt på det spanske herrelandslaget, og han var med på å bli europameistrar under EM i fotball 2012.

Kjelder 

Denne artikkelen bygger på «Álvaro Negredo» frå ,  den 12. juli 2012.  
 

Spanske fotballspelarar
Spelarar i Fotball-EM 2012
Real Madrid-spelarar
Sevilla-spelarar
Rayo Vallecano-spelarar
Folk frå Madrid
Jordi Alba

Jordi Alba Ramos () er ein spansk fotballspelar som spelar midtbane for FC Barcelona. Han vart seriemeister med Barcelona i 2013 Han har også spelt på det spanske herrelandslaget sidan 2011. Jordi Alba sitt fyrste landslagsmål blei 2-0-målet i EM-finalen mot Italia, den 1. juli 2012. Han spelte alle Spania sine kampar i denne turneringa.

Kjelder 

Denne artikkelen bygger på «Álvaro Negredo» frå ,  den 12. juli 2012.  
 

Spanske fotballspelarar
Barcelona-spelarar
Valencia-spelarar
Spelarar i Fotball-EM 2012
Spanske deltakarar under sommar-OL 2012
Fotballspelarar under sommar-OL 2012
Spelarar i Fotball-VM 2014
Spelarar i Fotball-EM 2016
Spelarar i Fotball-VM 2018